**Učenici 4.a razreda u posjetu Općinskom sudu**

**Dana, 25.10.2018., učenici 4.a razreda Osnovne škole „Vladimir Nazor“ Križevci u pratnji učiteljice, Valentine Sokač – Kesteli bili su u posjetu Općinskom sudu u Bjelovaru (stalna služba u Križevcima). Povodom Europskog dana pravosuđa učenike i razrednicu srdačno je na sud primio tata učenika Luke Lugomera,gospodin Darko Lugomer, koji je voditelj sudske pisarnice u Križevcima. Tijekom posjeta dočekala su ih i nasmiješena lica sutkinja i ostalih sudskih službenika. Voditeljica stalne službe u Križevcima, gospođa Sonja Celovec Trivanović učenicima je strpljivo objašnjavala osnove pravosuđa i odgovarala na sva pitanja. Kroz simulaciju suđenja koju su vodile sudska savjetnica Matea Miloloža, te sutkinje Sonja Celovec Trivanović i Višnja Fureš,a uloge su igrali i drugi sudski zaposlenici, učenici su mogli upoznati svu odgovornost, zahtjevnost i zanimljivost ovog posla. Četvrtaši su stekli uvid i u rad Zemljišnoknjižnog odjela. Učenicima je to bilo zabavno i poučno iskustvo, a djecu su obradovali i slatkiši koje su im pripremili zaposlenici Općinskog suda.**

****

****